# Opprettelse av et nytt Foreldreutvalg for barnehager – innhenting av forslag til kandidater

Kunnskapsdepartementet ønsker å videreføre det nasjonale Foreldreutvalget for barnehager (FUB) . Funksjonstiden til det sittende utvalget går ut 31. desember 2014 og det tas sikte på at nytt utvalg skal være opprettet innen 1. januar 2015. Utvalget vil få en funksjonstid på fire år. Funksjonstiden vil være til og med 2018. Formålet til FUB er på nasjonalt nivå å synliggjøre foreldreressursen og sikre at foreldrestemmen høres i aktuelle barnehagepolitiske saker, samt at Kunnskapsdepartementet (KD) får et rådgivende organ og en høringsinstans som ivaretar foreldreperspektivet. Utvalget skal også bidra til å veilede og informere foreldre om deres rettigheter og muligheter til medvirkning på lokalt plan.

KD vil velge seks medlemmer til utvalget, inkludert leder. Utvalget har et fast sekretariat lokalisert i Oslo. Sekretariatet betjener også Foreldreutvalget for grunnopplæringen (FUG). Vervet som utvalgsmedlem innebærer deltakelse på utvalgsmøter (4-6 møter i året), der noen av disse er to-dagers møter. I disse møtene fatter utvalget egne vedtak om saker knyttet til samarbeid mellom hjem og barnehage, herunder hvem og hvordan sakene skal følges opp. Det er videre ønskelig at medlemmene i utvalget stiller som deltakere i ulike fag- og referansegrupper, samt deltar på eventuelle faste møter med aktuelle samarbeidspartnere. Det vil også være ønskelig med deltakelse i konferanser, holde foredrag og delta i debatter m.v. Dette vil gjelde både lokalt og sentralt. Utvalgsarbeidet vil medføre noe reisevirksomhet. Utvalgsarbeid og reisevirksomhet dekkes etter gjeldende avtaler og satser i staten.

KD oppfordrer herved foreldre med stort engasjement for samarbeidet mellom hjem og barnehage, og som har barn i barnehage, til å melde seg som kandidat til utvalgsmedlem i FUB.

I valget av medlemmer vil det bli lagt vekt på at medlemmene har barn i barnehage, at utvalget får en balansert representasjon når det kommer til kjønn, geografisk tilhørighet og erfaringsbakgrunn.

Det er åpent for alle til å foreslå kandidater. Vennligst fyll ut opplysningene i skjemaet nedenfor og send det til Kunnskapsdepartementet innen 28. september 2014.

Send skjemaet til:

Kunnskapsdepartementet

Barnehageavdelingen

Postboks 8119 Dep.

0032 Oslo

eller

[postmottak@kd.dep.no](mailto:postmottak@kd.dep.no) og merk e-posten med vår ref. 14/2465

# Skjema – informasjon om kandidaten

|  |  |
| --- | --- |
| Kandidatens navn: |  |
| Kjønn: |  |
| Kandidatens yrke/arbeidssted: |  |
| Adresse og fylke: |  |
| Mobiltelefon nr.: |  |
| E-post adresse: |  |
| Antall barn: |  |
| Alder på barnet/barna: |  |
| Erfaring fra Samarbeidsutvalg i barnehage eller lokale foreldreutvalg for barnehage: |  |
| Nærmere begrunnelse for forslaget: |  |
| Eventuelle andre opplysninger som er relevante: |  |
|  |  |
| Nærmere om forslagsstiller |  |
| Kandidaten er foreslått av (privatperson): |  |
| Kandidaten er foreslått av følgende virksomhet/organisasjon: |  |
| Adresse: |  |
| Telefon: |  |
| E-post adresse: |  |